《和邓慎思未试即事杂书 其二》
宋代·曹辅

邓子诗成癖，苦吟秋夜长。江山得奇秀，风月借清凉。

郢曲高难和，骚人兴未忘。从君乞馀教，换骨有仙方。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。